**AKMENĖS RAJONO KRUOPIŲ PAGRINDINĖ MOKYKLA**

**DIREKTORIAUS PAVADUOTOJOS UGDYMUI, LAIKINAI EINANČIOS DIREKTORIAUS PAREIGAS**

**DAIVOS LUNKEVIČIENĖS**

**METŲ VEIKLOS ATASKAITA**

2021-01-25 Nr. \_\_\_\_\_\_\_\_

(data)

Kruopiai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Kruopių pagrindinės mokyklos ***2018-2020 metų strateginiame plane numatyta prioritetinė ugdymo(si) proceso kryptis - mokyklos bendruomenės narių saugumas, siekis tobulėti, mokytis, bendradarbiavimas ir įsipareigojimas bei atsakomybė už savo veiklą.***  ***2020 metų veiklos prioritetas – kurti saugią ir inovatyvią ugdymosi aplinką, užtikrinančią ugdymosi sėkmę, optimalią akademinę pažangą ir asmenybės ūgtį.***  Siekiant užtikrinti kokybiškų švietimo paslaugų teikimą ir įgyvendinant 2018-2020 m. mokyklos strateginius tikslus:   * ***Gerinti ugdymo kokybę siekiant aukštesnės kiekvieno ugdytinio asmeninės pažangos.*** * ***Puoselėti emociškai saugią ugdymosi aplinką, padedančią išsiugdyti socialinį – psichologinį atsparumą bei sudaryti sąlygas ugdytinių kūrybiškumui, dorovinei ir kultūrinei mokinių brandai.***   2020 m. mokyklos veiklos plano įgyvendinimui išsikelti šie tikslai:   1. ***Siekti mokinio asmenybės brandos, individualias galimybes atitinkančių ugdymo(si) pasiekimų ir nuolatinės ugdymo(si) pažangos.***  * Siekiant stiprinti mokytojų asmeninį meistriškumą, orientuotą į individualią pažangą, Rugsėjo - gruodžio mėn. įvyko 23 ugdomojo konsultavimo pokalbiai, kurių metu aptartos esminės mokytojo profesinės veiklos: pamokos organizavimas kontaktiniu ir nuotoliniu būdu, asmeninio profesinio tobulėjimo procesas, individualūs, mokytojams aktualūs atvejai. * Siekiant sklandžiai organizuoti ir vykdyti ugdymo procesą per nuotolį, inicijuotas Microsoft Office 365 platformos įdiegimas bei „Teams“ mokymosi aplinkos pritaikymas nuotoliniam mokymui. Įdiegus naują mokymosi platformą, 2020 m. gruodžio mėn. pedagogams organizuotas seminaras „MS Office 365 panaudojimas ugdyme“. * Mokytojai 100 proc. įvaldė skaitmeninius įrankius ir išmoko vesti nuotolines pamokas, mokėsi kurti skaitmeninį ugdymo turinį. Savo gerąja patirtimi mokytojai dalijosi mokytojų tarybos posėdžiuose, vyko kolegialus bendradarbiavimas. * Vyko gerosios patirties sklaida už rajono ribų. Mokyklos mokytoja savo sukaupta patirtimi dalijosi su Rietavo savivaldybės Tverų ir Plungės mokytojais. * VGK, stebėdama mokytojų vertinimus, nuotolinių pasitarimų metu, kartą savaitėje aptardavo mokinių pasiekimus ir pažangą, parinkdavo individualios pagalbos teikimo būdus. Vyko 20 VGK pasitarimų. Pagalbos mokiniui specialistai periodiškai susisiekdavo su mokiniu, domėjosi jo savijauta, mokymosi situacija, dienos režimu, teikė individualią pagalbą, padėjo surasti ir atlikti užduotis. 1 mokiniui, kuriam buvo reikalinga didesnė pagalba, buvo sudarytas individualus mokymosi planas, kuriuo vadovaujantis mokinys, padedant mokytojo padėjėjui, atliko jam paskirtas diferencijuotas užduotis. * Bendravimas su tėvais ir informacijos sklaida vyko ,,Facebook“/,,Messenger“ klasės grupės paskyrose, el. dienyne TAMO, el. paštu, ZOOM, telefonu. Kiekvienoje klasėje inicijuoti ir klasių vadovų organizuoti trišaliai pokalbiai „Mokytojas-mokinys-tėvas“. * Mokyklos veiklos kokybės tobulinimui per metus buvo parengti ir patvirtinti 23 nauji tvarkos aprašai – nuotolinio darbo, ugdymo proceso organizavimo kontaktiniu ir nuotoliniu būdu, krizių valdymo, dokumentų valdymo ir t.t. * Mokiniai skatinami aktyviai dalyvauti neformaliojo švietimo veiklose. 76 % mokinių lanko neformaliojo švietimo veiklas mokykloje. Panaudojama 86 % neformaliajam švietimui skirtų valandų. * Parengtos 4 naujos neformaliojo švietimo programos: „Šaškių klubas - „Juoda-balta“, „Slaptasis kodas“, „Įdomieji eksperimentai“, „X ir Y pasaulyje“. * 2020 buvo vykdomos 2 neformaliojo švietimo tiekėjų programos. * 1 klasėje vykdoma integruota meninė raiška anglų kalba. Skiriama 1 papildoma valanda integruotai pamokai. Tam naudojamos pamokos, skirtos mokinių ugdymo(si) poreikiams tenkinti. * Tarptautiniame ekologiniame/gamtosauginiame bei užsienio kalbų Lietuvos–Ukrainos projekte „Ateitis mūsų rankose“ dalyvavo 7 mokiniai ir mokytoja. * Mokykla dalyvauja Nacionalinės švietimo agentūros, įgyvendinamame Europos Sąjungos struktūrinių fondų finansuojamame projekte „Bendrojo ugdymo turinio ir organizavimo modelių sukūrimas ir išbandymas bendrajame ugdyme“.   Projekto įgyvendinimo laikotarpiu mokykloje dėmesys skiriamas kiekvieno mokinio skaitymo ir raštingumo įgūdžių stiprinimui bendradarbiaujant su šeima. Sudaryta darbo grupė, parengtas „Skaitymo ir raštingumo įgūdžių stiprinimo 1-10 klasėse bendradarbiaujant su šeima planas“, (patvirtintas 2020 m. lapkričio 26 d. įsakymu Nr. V-223).   * Dalyvauta ugdomuosiuose konkursuose. Informacinių technologijų konkurse „OLYMPIS“ 5 klasės mokinei įteiktas III laipsnio diplomas; matematikos konkurse Mokslo-Lab į finalą pateko 2 mokiniai, kurie surinko daugiau kaip 35%; nuotoliniu būdu vykusiame tarptautiniame matematikos konkurse „Kengūra 2020“ 11 mokinių pateko į rajono geriausiųjų dešimtuką. * Respublikiniame „Kings“ olimpiados finaliniame etape puikiai įvertinti 4 klasės mokinės akademiniai gebėjimai: pasaulio pažinimo - 95,76%; lietuvių kalbos - 99,46%; matematikos - 98,35%; anglų kalbos- 90,44%. * Mokytojai skatinami organizuoti netradicines, integruotas, patirtines ir kitose erdvėse pamokas: ,,Matavimai gamtinėje ir visuomeninėje aplinkoje“, „Maisto medžiagos“ (kartu su Akmenės gimnazijoje 9 kl. mokiniais), „Tremtinių takais bevaikštant“, „Erdviniai kūnai“, „Kambario remontas“, „Saugau save ir šalia esančius“, „Matavimai gamtinėje ir visuomeninėje aplinkoje“, ,,Šokių žingsneliai”, „Apdainuosiu pasaulio medį”, ,,Piešiu muziką” ir t.t. Vykdant projektą „Tėvų profesijos“ buvo organizuoti 7 virtualūs apsilankymai tėvų darbo įstaigose. * Siekiama, kad mokyklos bendruomenė taptų atvira, refleksyvi ir besimokanti organizacija. Visi pedagogai vidutiniškai 6 dienas dalyvavo kvalifikacijos tobulinimo seminaruose. Visiems įstaigos pedagogams išpirkta metinė VIP narystė pedagogas.lt platformoje. Jiems sudarytos sąlygos nuolat, sistemingai ir kryptingai tobulinti savo kvalifikaciją ir kompetenciją, atsižvelgiant į įstaigos strateginės veiklos kryptis. * Organizuoti refleksijos pokalbiai su kiekvienu mokytoju, kuriuose buvo aptarti 2019/2020 m. m. veiklos rezultatai, kvalifikacijos ir pedagoginės veiklos tobulinimo kryptys, pasiūlymai įstaigai. * Siekiant efektyvinti pedagogų kvalifikacijos tobulinimo vadybą, buvo pritaikytas interaktyvus įrankis Google diske, kuriame pedagogai mato savo darbo krūvio sandarą, įrašo metų tikslus ir uždavinius, kvalifikacijos tobulinimo renginius ir kitą aktualią informaciją. * Vadovaujantis pasidalytosios lyderystės principais skatinamas kiekvienas darbuotojas siekti asmeninės saviugdos bei lyderystės atsakomybės įgyvendinant LEAN metodų taikymą įstaigoje. * Atlikus 2020 m. mokyklos pažangos vertinimą, tėvų aukščiausiomis vertėmis įvertinti šie teiginiai: Mano vaikui yra svarbu mokytis (3,7); Su mano vaiku aptariamos jo mokymosi sėkmės (3,6); Mokykloje mano vaikas yra skatinamas bendradarbiauti (3,5); Mokytojai padeda mano vaikui pažinti jo gabumus (3,5). Informacija prieinama https://kruopiai.akmene.lm.lt/vidaus-isivertinimas/. * ***Ikimokyklino ugdymo skyriaus (IUS) ugdymo tikslų įgyvendinimui*** maksimaliai išnaudotos darželio, Kruopių miestelio ir jo apylinkių erdvės. Glaudžiai bendradarbiauta su socialiniais partneriais, ugdytinių tėveliais (globėjais). * Aktyvintas ikimokyklinio ir priešmokyklinio ugdymo grupių vaikų ugdymas netradicinėse aplinkose, skatinant gamtamokslinį ugdymą. Pravestos 26 edukacines pamokėles kitose erdvėse. * Įrengta ugdymo(si) erdvė lauke - „Žalioji klasė“, pravesti 4 bendri renginiai su ugdytinių tėvais. * IUS erdvė ir aplinka atitinka vaikų amžių, galimybes, poreikius, garantuoja fizinį saugumą, sveiką augimą, išreiškia tautinius kultūros bruožus ir yra pritaikyta STEAM ir lauko pedagogika grįstoms veikloms. * Įstaigoje dirbantys mokytojai sukūrė 15 Padlet nuotolinių pamokėlių, fiksavo grįžtamąjį ryšį. Atnaujinus ugdymą įstaigoje, pedagogai parengė nuotolinio ugdymo ataskaitas ir pasidalino gerąja patirtimi metodinėje valandoje ,,Edukacinių idėjų ir technologijų taikymas bei bendrdarbiavimas su šeima vaiko ugdymui ir vertinimo kokybei užtikrinti“.  1. ***Ugdyti kultūrą kaip universalią vertybę ir kaip mokyklos bendruomenės išskirtinį bruožą, skatinti lyderystės kultūrą mokyklos bendruomenėje, kurti ir tobulinti edukacines erdves, siekiant gerinti ugdymo(si) sąlygas.***  * Siekiant darnios partnerystės ir bendradarbiavimo, nuolat inicijuojama, stiprinama ir plėtojama partnerystė su vietos bendruomene, socialiniais partneriais. Nuolatinis partneriškas bendradarbiavimas vyksta su Kruopių seniūnija, kultūros namais, miestelio biblioteka, VšĮ Ventos Švč. Mergelės Marijos Nekalto Prasidėjimo parapijos vaikų dienos centru, Visuomenės sveikatos biuru. * Siekiant plėsti socialinių partnerių tinklą, pasirašytos 3 naujos bendradarbiavimo sutartys - su Valdo Adamkaus gimnazija, Kruopių bendruomene ir Kruopių seniūnija. * Mokykla, ugdydama brandžius, turinčius esminių ekologijos ir aplinkosaugos žinių mokinius, įstojo į „EKO“ mokyklų tinklą. * IUS ugdytiniai ir 1-10 klasių mokiniai dalyvavo Visuomenės sveikatos biuro inicijuoto projekto „Akmenės rajono savivaldybės gyventojų sveikatos saugojimas ir stiprinimas, ligų prevencija“ (08.4.2-ESFA R-630-61-0008) mobiliuosiuose seminaruose su lektore Gintare Razulevičiūte. * Vienijant mokyklos bendruomenę įrengta Mokyklos aikštė. Žemėlapio formos aikštė naudojama kaip edukacinė aplinka pamokų, renginių organizavimui. * Mokykla turi Aktyvios ir Sveikatą stiprinančios mokyklos statusą ir vykdo sveikatos stiprinimo ir fizinio ugdymo veiklas. Fiziškai aktyvios ir sveikatą stiprinančios mokyklos veiklos grupės koordinavo veiklos plane numatytų veiklų įgyvendinimą. Vyko Europos judriosios savaitės paminėjimas, 1-4 klasių mokiniai dalyvavo LTOK projekte ,,Olimpinis mėnuo“, solidarumo bėgimas, judriosios pertraukos. * Bendradarbiaujant su Visuomenės sveikatos biuru ir VšĮ Ventos Švč. Mergelės Marijos Nekalto Prasidėjimo parapijos vaikų dienos centru, mokykloje pravesta apie 70 sveikatos ugdymo ir mokymo renginių, fizinės ir psichologinės sveikatos stiprinimui, kurta ir puoselėta gerų santykių tarp bendruomenės narių atmosfera, inicijuotos 4 paskaitos apie psichologinės sveikatos stiprinimą. * Siekiant emocinės mokinių gerovės, buvo stiprinamos ir mokytojų, ir mokinių socialinės emocinės kompetencijos. 15 mokytojų kėlė kvalifikaciją www.pedagogas.lt platformoje viešinamoje konferencijoje ,,Ugdymas ir psichologija 2020”. * Mąstyti apie vaikų emocinę gerovę buvo pakviesti ir tėvai: klasių susirinkimų metu klasių vadovai skatino tėvus kalbėtis su vaikais apie dienotvarkę, mokymosi higieną, pastiprinti vaiko motyvaciją kalbantis su juo apie sėkmes ir iššūkius mokantis nuotoliu, apie mokymuisi palankios aplinkos kūrimą; dalis tėvų įsitraukė į vaiko geros savijautos receptų kūrimą. * Siekiant į mokyklą pritraukti naujų mokinių, mokytojai nuolat raginami savo veiklos rezultatus viešinti viešojoje erdvėje - mokyklos facebook paskyroje. * Reaguojant į bendruomenės lūkesčius, inicijuotas fasadinio elektroninio laikrodžio/lauko tem­peratūros matuoklio įsigijimas, kuris praverčia ne tik mokyklos bendruomenei, bet ir Kruopių miestelio gyventojams. * 2020 m. spalio-lapkričio mėn. organizuotas LIONS QUEST seminaras bendruomenės nariams „Paauglystės kryžkelės“. 6 mokytojai atnaujino žinias dirbti su programa. Nuo 2018 m. programa integruojama į 5-8 klasių mokinių klasių valandėles. * 50 proc. į klasių valandėlių turinį integruojamos ir vykdomos ATPP, SLURŠ prevencinės programos veiklos, ugdomas ekologinis sąmoningumas. * Atliekant 2020 m. mokyklos pažangos vertinimą, tyrimo mokinių emociniam socialiniam saugumui rezultatai rodo, kad saugumas mokykloje patenka į aukščiausių įverčių penketuką (įvertis 3,5-3,6). * Bendruomenės telkimas sveikos gyvensenos ir saugios aplinkos kūrimui 2020-aisiais, paženklintais pandemijos, buvo ypatingai aktualus. Šiam tikslui skirta daug dėmesio kasdien bendraujant įvairiais lygmenimis (mokytojas - mokiniai, mokytojai - mokyklos vadovas, mokytojai - tėvai, tarpusavyje mokytojų ir klasių mokinių grupės), nuolat vykdytos apklausos apie savijautą, mokymo ir mokymosi sąlygas, ieškota veiksmingų sprendimų reaguojant į kiekvieną atvejį. * 2020 m. mokyklos veiklos rezultatai leidžia teigti, kad mokykla kryptingai siekė savo užsibrėžtų strateginių veiklos tikslų įgyvendinimo ir nuosekliai pagal galimybes realizavo 2020 m. išsikeltus tikslus ir uždavinius. Neįgyvendintos užduotys turėjo nenumatytas rizikas. Visų mokyklos darbuotojų, administracijos, mokinių ir tėvų dėka, nuotolinio ugdymo iššūkiai buvo suvaldyti ir sklandžiai pereita prie nuotolinio mokymo(-si). Mokyklos bendruomenę tenkino nuotolinio ugdymo kokybė, mokinių pažanga išliko stabili, mokinių skaičius nekito. * Planuodama 2021 metų veiklą, Mokyklos bendruomenė sutarė laikytis šių iškeltų prioritetų: * tobulinti (gilinti) profesinį pedagogų skaitmeninį raštingumą, naudojant informacines komunikacines technologijas ir jas integruojant į ugdymo procesą, taikant virtualias ir nuotoliniam mokymui(si) skirtas platformas; * gerinti mokinių pasiekimų ir veiksmingos švietimo pagalbos įvairių gebėjimų mokiniams teikimą; * plėtoti netradicinio ugdymo(si), inovatyvius būdus, padedančius efektyvinti ugdymo procesą ir kurti savitą Mokyklą. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Tobulinti mokinių asmeninės ūgties matavimo sistemą. | Mokinių, padariusių individualią pažangą, skaičiaus | Padidės 2% mokinių, padariusių individualią pažangą, skaičius. | ***Rezultatas pasiektas.***  Padidėjo 3% mokinių, padariusių individualią pažangą, skaičius.  BUM 2020 m. pažangos įsivertinimo ataskaitoje 5-10 klasių mokiniai aukščiausiomis vertėmis įvertino mokymosi svarbos suvokimą (100 proc.), saugią emocinę aplinką (82 proc.) ir sėkmę mokytis nuotoliniu būdu (87 proc.).  Pagerėjo pamokų kokybė: apie 70 proc. pamokų vyrauja mokymosi paradigma. |
| Nuolatinė mokinio individualios pažangos analizė. | Pravesta 15% nuo visų mokomųjų dalykų (išskyrus gamtamokslinį ugdymą) patirtinio ugdymo pamokų. | ***Rezultatas pasiektas iš dalies***  Pravesta 10% nuo visų mokomųjų dalykų (išskyrus gamtamokslinį ugdymą) patirtinio ugdymo pamokų:  patirtinio ugdymo dienos ,,Užgavėnių tradicijos Lietuvoje ir pasaulyje”,  ,,Košės diena” ir t.t. |
| Suorganizuoti 2 klasių vadovų ir dalykų mokytojų susirinkimai I ir IV ketvirtyje. | ***Rezultatas pasiektas***  Vyko 6 klasių vadovų ir dalykų mokytojų pasitarimai:  2020–03–27, Nr. 3  2020–06–10, Nr. 4  2020–09–02, Nr. 5  2020–09–04, Nr. 6  2020–10–15, Nr. 7  2020–10–27, Nr. 8 |
| Suorganizuoti 2-3 mokytojų tarybos posėdžiai, kuriuose aptariama mokinių individuali pažanga. | ***Rezultatas pasiektas***  Suorganizuoti 7 mokytojų tarybos posėdžiai, kuriuose aptarta mokinių individuali pažanga:  2020-01-16, Nr. 1  2020-03-16, Nr. 3  2020-04-10, Nr. 4  2020-05-18, Nr. 5  2020-05-29, Nr. 6  2020-06-09, Nr. 7  2020-12-03, Nr. 10 |
| Suorganizuotas 1 renginys/išvyka mokiniams, pasiekusiems asmeninę individualią pažangią. | ***Rezultatas dėl Covid 19 pandemijos nepasiektas.*** |
| 1.2. Užtikrinti didaktinių ir vadybinių kompetencijų tobulinimą. | Glaudesni bendradarbiavimo ryšiai su vietos bendruomene, įvairiomis organizacijomis ir kitomis ugdymo įstaigomis. | Suorganizuoti 2 respublikiniai renginiai:  mokiniams - lytiškumo ugdymo ir rengimo šeimai programos – „PAŽINK SAVE“ renginys;  mokytojams – metodinė diena,  I ir II ketvirčiuose, kuriuose dalyvauja ne mažiau kaip 100 žmonių. | ***Rezultatas dėl Covid 19 pandemijos nepasiektas.***  Renginys planuotas vasario 29 - kovo 1 d.  *Dėl dalyvavimo renginyje patvirtinimai buvo gauti iš šių mokyklų:*  Šiaulių r. Šalkauskio gimnazija;  Joniškio r. Skaistgirio gimnazija;  Plungės r. Šateikių pagrindinė mokykla;  Telšių r. Viešvienų pagrindinė mokykla;  Akmenės r. Akmenės gimnazija.  Renginio vedėjai - Kauno arkivyskupijos jaunimo centro savanoriai.  Renginio organizavimui buvo gautos rėmėjų lėšos. |
| Visi mokytojai per metus  veda ne mažiau kaip po 3 atviras,  integruotas ir kitose edukacinėse erdvėse pamokas, kurios aptariamos ir pateikiama rekomendacijų ką tobulinti. | ***Rezultatas pasiektas***  89 proc. mokytojų vedė atviras, integruotas ir kitose edukacinėse erdvėse pamokas. Vyko stebėtų pamokų aptarimai. Prasidėjus nuotoliniam mokymui mokytojai dalijosi patirtimi, kaip tobulinti pamokos vadybą. |
| Organizuoti ne mažiau kaip 4 mokymosi vizitai į kitas mokyklas. | ***Rezultatas pasiektas iš dalies.***  Organizuoti mokymosi vizitai į 3 mokyklas:  2020 m. sausio 29 d. mokytojų išvyka į Bubių ir Aukštelkės mokyklas.  2020 m. vasario 14 d. mokytojų išvyka Šiaulių Stasio Šalkauskio gimnaziją. (Pažyma 2020-02-14, Nr. S-53 (4.29.). |
| 1.3. Užtikrinti dalyvavimą Sporto rėmimo fondo ir Akmenės rajono savivaldybės visuomenės sveikatos rėmimo specialiojoje programoje, siekiant kokybiškų ugdymo ir maitinimo paslaugų. | Pateiktos paraiškos dalyvauti Sporto rėmimo fondo projekte ir Akmenės rajono savivaldybės visuomenės sveikatos rėmimo specialiojoje programoje. | Iki 2020 m. gruodžio 31 d. pateiktos projektų paraiškos. | ***Rezultatas dėl Covid 19 pandemijos nepasiektas.*** Neskelbtas paraiškų teikimas. |
| Iki 2020 m. rugsėjo 1 d. iš projektų lėšų įsigyta sporto įranga ir inventorius, elektriniai sriubos marmitai. | ***Rezultatas pasiektas.***  Teikiant paraišką projektui „Sveikos mitybos skatinimas Kruopių pagrindinėje mokykloje“ gauta 2 tūkst. eurų. Įsigyta - elektrinis marmitas su stovu, neutralus mobilus bufetas ir sriubos marmitas. |
| 1.4. Užtikrinti saugumą ugdymo įstaigos teritorijoje. | Aptverta ugdymo įstaigos teritorija. | Iki 2020 m. spalio 31 d. aptverta mokyklos teritorija. | ***Rezultatas pasiektas.***  Mokyklos teritorijos aptvėrimui skirta 2500 eur., panaudota 2355,81 eur. Iki 2020 m. spalio 31 d. aptverta 127.70 m. mokyklos teritorijos. |
| 1.5. Užtikrinti ikimokyklinio ir priešmokyklinio ugdymo turinio ir formos įvairovę, tenkinant įvairius vaikų poreikius. | Ugdymo organizavimas įvairesniais būdais ir formomis, turės teigiamos įtakos vaikų individualių poreikių tenkinimui. | Organizuota ne mažiau kaip 4 projektai, 6 veiklos kitose edukacinėse erdvėse, 6 atviros ir 10 integruotų veiklų. | ***Rezultatas pasiektas iš dalies.***  Organizuoti 4 projektai:   * „Rūšiuoju: žalia, mėlyna, geltona“ (įsigytos rūšiavimo dėžės). * “Žalioji palangė“. * „Žmogaus dovana Žemei“ * „Aš skaitau“; * „Kalėdinė eglutė“.   Gautos padėkos už dalyvavimą:  Respublikiniuose konkursuose:   * Papilės darželio „Kregždutė“ meninio skaitymo konkursas „Aš tarp draugų“; * kūrybinės dirbtuvės ,,Muzikinė mandala“; * muzikinė edukacinė veikla ,,Muzikinė gamtos gama“; * Pilietinė iniciatyva „Gyvasis tautos žiedas“; * Nacionalinės švietimo agentūros piešinių konkursas „Saugus internetas“.   10 ugdymo veiklų buvo organizuojamos kitose edukacinėse erdvėse: mokyklos aikštė, Kruopių miestelio parke, mokyklos ir miestelio bibliotekoje, gaisrinėje, kultūros namuose.  Pravestos 2 atviros ir 2 integruotos veiklos „Murzių laboratorija“ su 5-6 kl. mokiniais. |
| Pravesta 15% nuo viso ugdymo patirtinio ugdymo veiklų. | ***Rezultatas pasiektas.***  Pravesta 15 % patirtinio ugdymo veiklų:   * Tyrinėjimų savaitė „Vanduo ir žemė“, „Inžineriniai statiniai“, „Rudens sekliai“, „Pavasario sekliai“, „Paršiukų nameliai“ ir t.t. Organizuotas tyrinėjimas iš gamtinių medžiagų (kaštonai, konkorėžiai ir kt.), Kruopių parke, darželio kieme, stadione.   Informacija apie patyriminių ir „STEAM“ veikų vykdymą, išmaniųjų technologijų ugdymo procese panaudojimą, teikta darželio Faccebok paskyroje,  <https://www.facebook.com/profile.php?id=100011694065886>\,  Švietimo naujienose <http://www.svietimonaujienos.lt/steam-ugdymas-kruopiu-darzelyje/>, rajono spaudoje. |
| Suorganizuoti 2 priešmokyklinės grupės pedagogo ir pradinių klasių mokytojų susirinkimai II ir IV ketvirtyje. | ***Rezultatas pasiektas.***  Suorganizuoti 4 priešmokyklinės grupės pedagogo ir pradinių klasių mokytojų susirinkimai:  2020-05-18, Nr. 3  2020-08-28, Nr. 4  2020-10-28, Nr. 5  2020-12-22, Nr. 6. |
| 9.5.2. Sukurta daržininkystės zona ikimokyklinio ir priešmokyklinio ugdymo grupių ugdytiniams. | Iki 2020 m. rugsėjo 1 d. įkurta žalioji edukacinė erdvė darželio teritorijoje. | ***Rezultatas pasiektas.***  Iki 2020 m. birželio 1 d. įrengta:   * ikimokyklinio ugdymo skyriaus teritorijoje „Žalioji klasė“ - ugdymo(si) erdvė lauke, 2 vnt. * mokyklos teritorijoje – „Eko lysvės“ 2 vnt. |
| 9.5.3. Organizuotas kryptingas ir nuoseklus pedagogų kvalifikacijos tobulinimas, gerosios patirties sklaida. | Kiekvienas darželio pedagogas kvalifikacijos tobulinimo renginyje vidutiniškai dalyvavo 5 dienas. | ***Rezultatas pasiektas.***  Bendras dalyvavusių seminare vidurkis - 6,8 dienos.  Atsižvelgiant į strateginius uždavinius ir metinius veiklos plano prioritetus, pedagogų kvalifikacijos tobulinimui visai pedagogų bendruomenei parūpinta nuotolinio mokymosi galimybė, išpirkta 12 mėn. Pedagogas.lt VIP narystė. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Tobulinti mokinių asmeninės ūgties matavimo sistemą. Suorganizuotas 1 renginys/išvyka mokiniams, pasiekusiems asmeninę individualią pažangią. | Neįvykdyta dėl Covid-19 pandemijos. |
| 2.2. Užtikrinti didaktinių ir vadybinių kompetencijų tobulinimą. Suorganizuoti 2 respublikiniai renginiai:  mokiniams – lytiškumo ugdymo ir rengimo šeimai programos – „PAŽINK SAVE“ renginys;  mokytojams – metodinė diena,  I ir II ketvirčiuose, kuriuose dalyvauja ne mažiau kaip 100 žmonių. | Neįvykdyta dėl Covid-19 pandemijos. |
| 2.3. Užtikrinti dalyvavimą Sporto rėmimo fondo ir Akmenės rajono savivaldybės visuomenės sveikatos rėmimo specialiojoje programoje, siekiant kokybiškų ugdymo ir maitinimo paslaugų. Iki 2020 m. gruodžio 31 d. pateiktos projektų paraiškos. | Dėl Covid-19 pandemijos nebuvo skelbiamas kvietimas teikti paraiškas. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| **Užduotys / veiklos** | **Poveikis švietimo įstaigos veiklai** |
| 3.1. Įrengta unikali mokyklos aikštė. | Mokyklos aikštės įrengimas suvienijo mokyklos bendruomenę bendram tikslui. Žemėlapio formos aikštė naudojama kaip edukacinė aplinka pamokų, renginių organizavimui. |
| 3.2. Mokyklinės uniformos įvedimas. | Mokyklos kultūrą nusako vertybės, tradicijos ir bendri siekiai. Uniforma suteikia vienybės ir bendrumo jausmą, nuteikia komandiniam darbui. Mažėja socialinė atskirtis tarp mokinių. Mažėja patyčių tikimybė, kurios kyla dėl skirtingos mokinių aprangos. |
| 3.3. Surasti rėmėjai Kruopių pagrindinės mokyklos aikštės įrengimui, elektroninio laikrodžio, kalėdinių dekoracijų, lauko klasės kėdžių įsigijimui. | Mokyklos materialinės bazės turtinimas pritraukiant naujus rėmėjus. |
| 3.4. Dalyvavau NŠA įgyvendinamame Europos Sąjungos struktūrinių fondų finansuojamame projekte „Neformaliojo vaikų švietimo, ikimokyklinio, priešmokyklinio ir bendrojo ugdymo vertinimo, įsivertinimo tobulinimas ir plėtotė“ (Nr. 09.21-ESFA-V-706-03-0001) ir buvau atrinkta į mokyklų įsivertinimo sistemos konsultantus. | Aš, kaip mokyklų įsivertinimo sistemos konsultantas teiksiu švietimo pagalbą, konsultacijas, kaip organizuoti, vykdyti ir stiprinti mokyklų veiklos kokybės įsivertinimo procesus, naudotis įsivertinimo instrumentais, IQES online Lietuva sistemoje atlikti mokinių, jų tėvų (globėjų, rūpintojų), mokytojų apklausas, analizuoti, interpretuoti gautus duomenis, naudotis jais priimant sprendimus dėl mokyklų veiklos tobulinimo ir pažangos. |
| 3.5. Nuotolinio ugdymo/mokymo ir nuotolinio darbo organizavimas. | 100% mokyklos mokytojų naudoja įvairias virtualias mokymosi aplinkas, 100% mokinių mokosi nuotoliniu būdu, naudoja virtualias aplinkas. Sustiprėjo mokyklos ir šeimų bendradarbiavimas sprendžiant vaiko ugdymosi klausimus.  Pagilėjo mokytojų bendradarbiavimo praktikos, naudojant virtualias mokymosi aplinkas, įvaldant skaitmeninį ugdymo turinį bei skatinant individualią mokinių pažangą. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Strateginio mąstymo ir pokyčių valdymo. |
| 7.2. Vadovavimo ugdymui ir mokymuisi. |
| 7.3. Vadovavimo žmonėms. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| **Užduotys** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** |
| 8.1 |  |  |
| 8.2 |  |  |
| 8.3 |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1.Žmogiškieji ištekliai – nedarbingumas, kompetencijų stoka. |
| 9.2. Karantino apribojimai. |
| 9.3. Nepakankamas finansavimas. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mokyklos tarybos pirmininkė \_\_\_\_\_\_\_\_\_\_ Dainora Videikytė 2021-01-**

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

**\_\_\_\_\_\_\_\_\_\_Meras\_\_\_\_\_\_\_\_\_ \_\_\_\_\_\_\_\_\_ Vitalijus Mitrofanovas \_\_\_\_\_\_\_\_\_\_**

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

**Susipažinau.**

**Laikinai einanti direktoriaus pareigas \_\_\_\_\_\_\_\_\_\_ Daiva Lunkevičienė \_\_\_\_\_\_\_\_\_\_**

(švietimo įstaigos vadovo pareigos) (parašas) (vardas ir pavardė) (data)